Document ID: 31999R2219

KOMMISSIONENS FORORDNING (EF) Nr. 2219/1999
af 19. oktober 1999
om fastsættelse af den vekselkurs, der anvendes for visse former for direkte støtte
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2799/98 af 15. december 1998 om den agromonetære ordning for euroen(1), og
ud fra følgende betragtninger:
(1) I henhold til artikel 4, stk. 1, i Kommissionens forordning (EF) nr. 2808/98 af 22. december 1998 om gennemførelsesbestemmelser for den agromonetære ordning for euroen i landbrugssektoren(2), ændret ved forordning (EF) nr. 1410/1999(3), er den udløsende begivenhed for vekselkursen for hektarstøtte til ris og tørrede druer begyndelsen af det produktionsår, støtten ydes for;
(2) ovennævnte vekselkurs er i henhold til artikel 4, stk. 3, i forordning (EF) nr. 2808/98 lig med gennemsnittet beregnet pro rata temporis af de vekselkurser, der anvendes i måneden inden datoen for den udløsende begivenhed; denne dato er 1. september 1999;
(3) i henhold til artikel 2 i forordning (EF) nr. 1410/1999 fastsætter Kommissionen den vekselkurs, der skal anvendes -
UDSTEDT FØLGENDE FORORDNING:
Artikel 1
Den vekselkurs, der anvendes for de i artikel 4, stk. 1, i forordning (EF) nr. 2808/98 anførte støtte, og som er udløsende begivenhed for datoen den 1. september 1999, anføres i bilaget til denne forordning.
Artikel 2
Denne forordning træder i kraft dagen efter sin offentliggørelse i De Europæiske Fællesskabers Tidende.
Den anvendes med virkning fra 1. september 1999.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 19. oktober 1999.

Labels: 2
17
6